A **Torre de Marce** é unha fortificación medieval situada no lugar de Marce na parroquia de Vilar de Ortelle no concello lugués de Pantón, situado na Comarca de Terra de Lemos.

Historia
--------

Os veciños de Marce recordan que era parte dun castelo, o Castelo de Marce, tan alto que polas mañás a súa sombra chegaba alén do río Miño e facía sombra á igrexa de Chouzán. Tamén recordan que xunto coa aldea pertencía ao Conde de Lemos e que era de moita importancia por atoparse nunha zona de alto valor estratéxico para a comarca.

Aparece por primeira vez en fontes escritas no ano 841, na que hai mención da existencia dun castelo, novamente mencionado en 1158 pero co nome de *Castelo do Miño*.

O nome de *Castelo de Marce* aparece na escritura na que o rei Fernando II confirma, en 1164, as doazóns que fixeran os seus proxenitores á igrexa de Lugo, ó precisar os lindeiros do couto de Atán.

No ano 1480 era dono Lopo Alfonso de Marceo, que calzaba esporas de ouro, vestía de veludo e adornábase con colares de ouro. Propietario de tres lugares: Monforte, Roucos e Sarria.

Segundo Castellá Ferrer na súa obra de 1610 *Historia del Glorioso Apóstol Santiago*, pertenceu a Lope Alonso López e ó seu fillo Alonso López que mantiveron enfrontamentos e rivalidades con don Pedro Garza de Castillón e co duque de Arjona don Fadrique de Castro. Comenta Castellá que viu o castelo, o cal constaba dunha torre, un palacio desmantelado, un foso e proteccións de terra.

Descrición
----------

Os restos da antiga fortificación sitúanse no extremo sueste do lugar de Marce, sobre un terreo de pronunciada pendente.

O que se conserva da torre atópase entre construcións máis recentes. Trátase dunha construción de planta cadrada de 7,5 metros de lado e 7 metros de altura na súa parte máis alta e 4 metros na súa parte máis baixa. Cuberta por un tellado a unha soa auga.

Divídese en dúas plantas separadas por un pavimento de madeira. E a planta máis baixa atópase baixo o terreo. Está construída con pedra de granito moi basta e as súas paredes teñen 120 centímetros de espesor.

Na actualidade tres dos seus lados están rodeados por construcións modernas de pedra.

Véxase tamén
------------

### Bibliografía

* Isacc Rielo Carballo. *Pantón Historía e Fidalguía*. *Pantón Historía e Fidalguía = 2000* (Editorial Compostela S.A.). ISBN 84-8064-095-2.
* Asociación Xuvenil Os Estraloxos (2001). *Lendas e tradicións da Ribeira Sacra : Vilar de Ortelle, Pantón*. Pantón: Deputación Provincial de Lugo. ISBN 84-8064-108-8.
* Ramón Castro López. *Reseña histórico descriptiva de la parroquia de Vilar de Ortelle y su comarca*. Pantón: Diputación Provincial de Lugo, 1929. ISBN 84-8192-174-2.

### Outros artigos

* Castelos de Galicia

### Ligazóns externas

* Julio Fernández Pintos, ed. (22/03/2001). "La Torre de Marce (Vilar de Ortelle, Pantón)". *La Torre de Marce* (en castelán). Arquivado dende o orixinal o 14/07/2005. Consultado o 18/10/2008.
* La Voz de Galicia, ed. (26/02/2008). "Torres sobre a ribeira en Marce". *Torres sobre a ribeira en Marce*. Consultado o 18/10/2008.

| * v
* c
* e
Castelos de Galicia |
| --- |
| 
* Altamira
* Amarante
* Andrade
* Aranga
* Barcala
* O Bolo
* Borraxeiros
* Brandufe
* Broño
* Caldaloba
* Candaira
* O Carbedo
* Casón
* Castro de Ouro
* Castromaior
* Castroverde
* Celas de Peiro
* Cillobre
* Cira
* Doiras
* Doncos
* Fornelos
* Torre da Forxa
* Friol
* Frouxeira
* Gondomar
* A Lanzada
* Lobeira
* Lúa
* Luania
* Maceda
* Marce
* Maside
* Mens
* Mesía
* Milmanda
* Moeche
* Monforte de Lemos
* Monte Muralla
* Monte Vilar
* Monterreal
* Monterrei
* Naraío
* Navia
* Nogueira
* Os Novais
* Torres de Oeste
* A Palma
* Pambre
* A Pena
* A Penela
* Peroxa
* Picoña
* Pico Sacro
* Pluma
* Pontedeume
* Ribadavia
* Rocha Forte
* Salvaterra
* San Damián
* San Filipe
* San Paio de Narla
* San Sadurniño
* Sande
* Sandiás
* Santa Cruz
* Santo Antón
* Sarria
* Sobroso
* Soutomaior
* Tebra
* Torre de Teodomiro
* Viana do Bolo
* Vilalba
* Vilamarín
* Vilanova dos Infantes
* Vimianzo
* Vigo
* Vitres

 |